Cavan

Cavan (irsk: An Cabhán, «gropen/hulningen») «An Cabhán/Cavan», Placenames Database of Ireland (logainm.ie). er administrasjonsbyen i grevskapet Cavan i Irland. Byen ligger i Ulster, nær grensen til grevskapet Fermanagh Nord-Irland.Byen omgås av hovedveien N3 som forbinder Dublin (mot sør) med Enniskillen, Ballyshannon og Donegal (mot nord). I henhold til folketellingen 2016 hadde byen en befolkning på 10 914 innbyggere. «Sapmap Area – Settlements – Cavan». Census 2016. CSO. 2016. Arkivert fra originalen den 13. januar 2018.

Mot slutten av 1800-tallet ble byen et jernbaneknutepunkt. I dag er stasjonen nedlagt, men byen har den klart å holde på mye av industrien. Cavan har også nytt godt av flere investeringsprogrammer som har trukket ny industri dit.

 Historie 
Cavan ble grunnlagt av den irske klansjefen og herre av Øst-Breifne, Giolla Íosa Ruadh O'Reilly, mellom 1300 og hans død i 1330. O'Reilly-familien bygde en festning i byen mot slutten av 1200-tallet. Omtrent på samme tid ble det opprettet et fransiskanerkloster i området.«Cavan Franciscan Friary», Monastic Ireland På 1400-tallet opprettet så Owen O'Reilly et marked på stedet, som trakk kjøpmenn fra Dublin og Drogheda. Byen fikk sitt charter av Jakob I av England i 1610.

På begynnelsen av 1800-tallet kontrollerte Farnham-familien store deler av byen, og anla en ny, bred hovedgate som fortsatt har navn etter familien. Farnham House nordvest for byen er et av de største privathusene i grevskapet. Det ble antagelig bygget i 1810 og ble formgitt av Francis Johnston fra Dublin. I senere tid har huset blitt ombygget til luksushotell.

 Vennskapsby 
  Jaunay-Clan, Frankrike«Jaunay-Clan», Mapcarta

 Referanser 

 Eksterne lenker 


Kategori:Byer i Cavan